Elke jaar behandel ons 'n jaartema, wat in termynreekse en kleiner reekse opgedeel word om sodoende in-diepte te fokus op relevante en hedendaagse temas. Die Bybel dien as basis in ons prediking, ondersteun deur 'n vermengde musiekstyl (orrel en sanggroep), asook kreatiewe hulpmiddels om ons eredienste 'n vars, vernuwende en inspirerende ervaring te maak.
NG-Eros gemeente het tans 4 voltydse leraars, wat vir die visionering, pastoraat en missionele funksies van die gemeente verantwoordelik is, onder leiding van 'n kerkraad aan die hoof van die struktuur. In 2015 het ons die eerste NG-gemeente in Suider-Afrika geword om 'n leraar van die VGK (die voormalige sendingkerk vir bruin mense) aan te stel as deel van ons span. Hierdie aanstelling stel ons in staat om 'n wyer gemeenskap te bereik en te bedien en sterker bande met die gemeenskap te kan bou.
Ons gemeente is ook die dryfveer agter die oprigting van 'n gemeente in die nuwe Elisenheim-uitbreiding net noord van Windhoek en is in die proses om 'n leraar te beroep om voort te gaan met hierdie kerkplanting-inisiatief. Die leraars word verder ondersteun deur 'n gemeente bestuurder, skriba en algemene werkers, asook gemeentelede aan die stuur van sommige bedienings. Buiten maandelise bydraes, maak ons staat op twee groot fondsinsamelingsgeleenthede om die finansies te laat klop: Ons Oesfees-geleentheid in April elke jaar samel fondse in tot voordeel van 'n magdom projekte in die gemeenskap; die Tiendemaand in Oktober se fondse word vir die bedryfsonkostes van die gemeente aangewend.
wie is ons;